ಅತೀ ಉದ್ದದ ನಾಲಗೆಗಾಗಿ ವಿಶ್ವ ದಾಖಲೆ ಪುಟ ಸೇರಿತು ಈ ನಾಯಿ

ವಾಷಿಂಗ್ಟನ್: ಅತೀ ಉದ್ದವಾದ ನಾಲಗೆಯನ್ನು ಹೊಂದಿರುವ ಅಮೆರಿಕದ ನಾಯಿ ಗಿನ್ನೀಸ್ ಬುಕ್ ಆಫ್ ರೆಕಾಡ್ರ್ಸ್‍ನ ಪುಟ ಸೇರಿದೆ.

ಮೋಚಿ ಎಂಬ ಹೆಸರಿನ ಈ ನಾಯಿಗೆ 7.30 ಇಂಚು(18.58 ಸೆ.ಮೀ) ಉದ್ದದ ನಾಲಗೆಯಿದೆ. ಸೇಂಟ್ ಬರ್ನಾರ್ಡ್ ಜಾತಿಗೆ ಸೇರಿದ 8 ವರ್ಷದ ಈ ನಾಯಿಯನ್ನ ಸೌತ್ ಡಕೋಟಾದ ಸಿಯೋಸ್ ಫಾಲ್ಸ್‍ನಲ್ಲಿ ಕಾರ್ಲಾ ಮತ್ತು ಕ್ರೇಗ್ ರಿಕರ್ಟ್ ದಂಪತಿ ಸಾಕುತ್ತಿದ್ದಾರೆ. 6 ವರ್ಷಗಳ ಹಿಂದೆ ಈ ನಾಯಿಯನ್ನ ದಂಪತಿ ರಕ್ಷಣೆ ಮಾಡಿದ್ದರು.

ಮೋಚಿಗೆ ಪೀನಟ್ ಬಟರ್ ಎಂದರೆ ತುಂಬಾ ಇಷ್ಟವಂತೆ. ಸದ್ಯ ಅತೀ ಉದ್ದದ ನಾಲಗೆ ಹೊಂದಿರುವ ನಾಯಿ ಎಂಬ ಪಟ್ಟ ಮೋಚಿಗೆ ಸಿಕ್ಕಿದೆ. ಆದ್ರೆ ಈ ಹಿಂದೆ 17 ಇಂಚು ಉದ್ದದ ನಾಲಗೆ ಹೊಂದಿದ್ದ ಬ್ರ್ಯಾಂಡಿ ಎಂಬ ನಾಯಿ ಈ ಬಿರುದು ಪಡೆದಿತ್ತು. ಬ್ರ್ಯಾಂಡಿ 2002ರಲ್ಲಿ ಸಾವನ್ನಪ್ಪಿತ್ತು.